নিম্নমানের ডালডা কৃত্রিম রং ফ্লেভার দিয়ে খাঁটি গাওয়া ঘি!
নিম্নমানের ডালডা, জনস্বাস্থ্যের জন্য ক্ষতিকর কৃত্রিম হলুদ রং আর কালচে রঙের ফ্লেভার দিয়ে বন্দরনগরী চট্টগ্রামের হাটহাজারীতে তৈরি হচ্ছে স্পেশাল খাঁটি গাওয়া ঘি।







শুক্রবার উপজেলা মধ্যম কুয়াইশের কাউয়ার বাড়ি এলাকায় এমন একটি কারখানায় ভ্রাম্যমাণ আদালত অভিযান চালান নির্বাহী ম্যাজিস্ট্রেট ও উপজেলা নির্বাহী কর্মকর্তা (ইউএনও) রুহুল আমিন।




সকাল সাড়ে ১১টায় অভিযান শুরুর আগেই পালিয়ে যায় কারখানার মালিক ও কারিগররা। একটি ফ্যামিলি বাসা ভাড়া নিয়ে ওই কারখানাটি গড়ে তোলা হয়। তালা ভেঙে কারখানায় প্রবেশ করে পুলিশ।
এক ঘণ্টার অভিযানে জব্দ করা হয় নিম্নমানের ডালডা, জনস্বাস্থ্যের জন্য ক্ষতিকর কৃত্রিম হলুদ রং আর কালচে রঙের ফ্লেভার। অপরিচ্ছন্ন পরিবেশে অনেকটা গোপনে ডালডার সঙ্গে রং ও ফ্লেভার মিশিয়ে প্লাস্টিকের কৌটায় ভরে লেবেল লাগিয়ে বেশি দামে দেদার বাজারজাত করে রমরমা বাণিজ্য করে যাচ্ছিল বলে জানান ইউএনও রুহুল আমিন।
তিনি আরও জানান, কারখানাটি থেকে ২০০ লিটার ঘিসদৃশ পদার্থ, ‘অনিল ঘোষ এর বাঘাবাড়ী স্পেশাল খাঁটি গাওয়া ঘি’ মুদ্রিত লেবেল, প্লাস্টিকের কৌটা জব্দ করে পুড়িয়ে ফেলা হয়েছে।

নিম্নমানের ডালডা, জনস্বাস্থ্যের জন্য ক্ষতিকর কৃত্রিম হলুদ রং আর কালচে রঙের ফ্লেভার দিয়ে বন্দরনগরী চট্টগ্রামের হাটহাজারীতে তৈরি হচ্ছে স্পেশাল খাঁটি গাওয়া ঘি।